Publication: Magyar Közlöny
Issue: MK-2000-23 (Year: 2000, Number: 23)
Era: 1990-2004
Section: szóló 1990. évi XCIII. törvény 67. §-ának (2) bekezdésében kapott felhatalmazás alapján — a pénzügyminiszterrel
Paragraph Index: 844

(4) A rádióamatőr engedély meghosszabbítását a hatóságnál a rádióamatőrnek írásban kell kérelmezni. A kérelemnek tartalmaznia kell az e rendelet 4. számú mellékletében feltüntetett adatokat. A meghosszabbítás iránti kérelem benyújtása esetén a hatóság — az e rendelet előírásainak megfelelő — új engedélyt ad ki. Az új engedély kiadása a rádióamatőrnek a hatóságnál — előre egyeztetett időpontban — történő megjelenésekor személyesen vagy postai úton történhet. A kérelmezőnek az érvényét vesztett engedélyt személyes ügyintézés esetén a helyszínen, postai úton történő ügyintézés esetén az új engedély kézhezvételétől számított 15 napon belül a hatóságnak vissza kell juttatni.

Source: https://magyarkozlony.hu/hivatalos-lapok/223f60ffd2fe87e07c1117b99868ceb7ae141f50/dokumentumok/e77b712ceef2ab308b704426cadfc69cdb8876a7/letoltes